Diari Oficial de la Generalitat Valenciana


Sumari del DOGV 8607, del 06-08-2019 (2019/8000)

RESOLUCIÓ d'1 d'agost de 2019, de la Conselleria d'Educació, Cultura i Esport, per la qual es convoquen subvencions per a l'exercici 2019 per a la dinamització de museus i col·leccions museogràfiques permanents reconegudes de la Comunitat Valenciana.
----------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8607

Data del DOGV
:   06-08-2019

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2019/8000


Data del document
:   01-08-2019

Organisme emissor
:   Conselleria d'Educació, Cultura i Esport

Tipus de document
:   Resolució

Anàlisi jurídica

 Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * ajuda pública

RESOLUCIÓ d'1 d'agost de 2019, de la Conselleria d'Educació, Cultura i Esport, per la qual es convoquen subvencions per a l'exercici 2019 per a la dinamització de museus i col·leccions museogràfiques permanents reconegudes de la Comunitat Valenciana. [2019/8000]  
La Llei 28/2018, de 28 de desembre, de pressupostos de la Generalitat per al 2019, estableix una línia de subvenció denominada Ajudes per a la dinamització de museus i col·leccions museogràfiques permanents reconegudes de la Comunitat Valenciana, a concedir per concurrència competitiva. Els beneficiaris previstos són els museus i col·leccions museogràfiques permanents reconegudes de la Comunitat Valenciana. La manera de concessió serà la concurrència competitiva.  
L'Ordre 29/2017, de 6 de juliol, de la Conselleria d'Educació, Investigació, Cultura i Esport, aprova les bases reguladores per a la concessió de subvencions per a la dinamització de museus i col·leccions museogràfiques permanents reconegudes de la Comunitat Valenciana (DOGV 8081, 11.07.2017).  
L'objecte de les subvencions és contribuir a la dinamització de les activitats culturals dels museus i col·leccions museogràfiques permanents inclosos en el Sistema Valencià de Museus. A aquest efecte i mitjançant la present resolució es convoquen, per a l'exercici 2019, les subvencions per a la dinamització de museus i col·leccions museogràfiques permanents reconegudes de la Comunitat Valenciana, d'acord amb la referida ordre.  
Per tot això, en ús de les atribucions que em confereix l'article 28 de la Llei 5/1983, de 30 de desembre, del Consell i 160.4 de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, i conforme al Decret 186/2017, de 24 de novembre, del Consell pel qual s'aprova el Reglament orgànic i funcional de la Conselleria d'Educació, Investigació, Cultura i Esport, resolc:  
  
  
Primer. Objecte  
L'objecte de la present resolució és convocar subvencions destinades a finançar les activitats de dinamització de museus i col·leccions museogràfiques permanents reconegudes de la Comunitat Valenciana.  
  
  
Segon. Activitats i despeses subvencionables  
1. Seran subvencionables aquelles activitats que contribuïsquen a la dinamització dels museus i col·leccions museogràfiques inclosos en el Sistema Valencià de Museus i que hagen sigut desenvolupades entre el dia 1 de gener i el 10 de novembre de 2019, tots dos inclusivament.  
2. Quedaran excloses d'aquesta convocatòria les activitats següents:  
  
a) Les cofinançades per la Generalitat o algun dels seus ens públics.  
  
b) Les promogudes o organitzades per beneficiaris de subvencions per concessió directa de la Generalitat Valenciana.  
c) Aquelles el contingut de les quals estiga clarament previst en altres convocatòries de la Generalitat Valenciana.  
3. Tindran la consideració de despeses subvencionables, aquelles despeses generades directament per la realització de les activitats per a les quals es concedeix la subvenció, que corresponguen als conceptes citats en l'article 2 de l'Ordre 29/2017, 11 de juliol per la qual s'estableixen les bases reguladores d'aquesta convocatòria, i que s'hagen relacionat i quantificat en la memòria descriptiva del projecte a què es refereix el resolc cinqué, apartat 3.d, d'aquesta convocatòria.  
  
Tercer. Beneficiaris  
1. Podran sol·licitar aquestes subvencions:  
Els titulars dels museus i col·leccions museogràfiques permanents reconegudes de conformitat amb el que estableixen la Llei 4/1998, d'11 de juny, de la Generalitat Valenciana, del patrimoni cultural valencià, i l'Ordre de 6 de febrer de 1991, de la Conselleria de Cultura, Educació i Ciència, per la qual es regula el reconeixement de museus i col·leccions museogràfiques permanents.  
2. Els beneficiaris hauran de complir amb els requisits i obligacions establits en l'article 5.2 de les bases reguladores d'aquesta convocatòria.  
  
  
Quart. Finançament de les subvencions  
La quantia total màxima destinada a aquesta convocatòria serà amb càrrec al programa pressupostari 454.10 «Promoció Cultural, Patrimoni Artístic i Museus», de l'aplicació pressupostària 26.04.67.668.62.0, línia S7885000, dels pressupostos de la Generalitat per a 2019 per import de 215.000 euros.  
  
Cinqué. Sol·licituds: termini i documentació  
1. Termini de presentació  
El termini de presentació de les sol·licituds serà de 10 dies a comptar des de l'endemà de la publicació de la present resolució en el Diari Oficial de la Generalitat Valenciana.  
2. Sol·licitud  
Les sol·licituds de subvenció es presentaran exclusivament per via telemàtica, mitjançant la signatura electrònica pròpia de la persona que represente el sol·licitant.  
L'extracte de la convocatòria, així com els models de sol·licitud i altres annexos a presentar estan disponibles en l'enllaç:  
https://cutt.ly/NGidzL  
3. Documentació  
A la sol·licitud telemàtica, degudament emplenada d'acord amb el model de l'annex I i disponible en https://cutt.ly/iGidE8, s'adjuntaran els documents següents:  
a) Certificat acreditatiu de la representació atorgada pel sol·licitant.  
  
b) Certificat acreditatiu del compromís de despesa per l'import total del projecte i annex II, degudament emplenat i signat, disponible en l'enllaç https://cutt.ly/0GidFx  
c) Fitxa de domiciliació bancària emplenada i signada electrònicament (annex III), disponible en l'enllaç https://cutt.ly/4GidZb  
d) Memòria descriptiva del projecte per al qual se sol·licita la subvenció, signada pel tècnic o tècnica competent en la qual s'especifiquen la necessitat i objectius de la proposta, la manera d'aconseguir-los, així com el programa d'activitats que garantisca la seua execució.  
e) En cas d'oposar-se el sol·licitant al fet que l'òrgan gestor obtinga directament informació sobre el compliment de les seues obligacions tributàries i amb la Seguretat Social a través de la Plataforma Autonòmica d'Interoperabilitat, el sol·licitant quedarà obligat a aportar certificat acreditatiu d'estar al corrent en el compliment de les seues obligacions tributàries amb l'AEAT, amb l'IVAT i amb la Seguretat Social.  
4. Esmena de la sol·licitud  
Si la sol·licitud no compleix amb els requisits exigits, es requerirà a l'interessat perquè en el termini de 10 dies esmene la falta o acompanye els documents preceptius, indicant-li que, si així no ho fera, se li tindrà per desistit de la seua petició, prèvia resolució que haurà de ser dictada en els termes previstos en l'article 21 de la Llei 39/2015, d'1 d'octubre, del procediment administratiu comú de les administracions públiques.  
  
  
Sisé. Criteris de valoració i quantia de la subvenció  
1. El projecte es valorarà per la Comissió d'Avaluació i Valoració prevista en l'article 7 de l'ordre de bases, d'acord amb els criteris que fixa l'article 8 d'aquesta.  
2. Una vegada valorades totes les sol·licituds d'acord amb l'anterior apartat, es concedirà a cada beneficiari un import la quantia del qual serà proporcional a la puntuació obtinguda, no podent superar l'import concedit el 80 % de l'import total del projecte. A més, l'import màxim de la subvenció concedida per beneficiari serà de 6.000,00 euros.  
3. L'import de les subvencions en cap cas podrà ser de tal quantia que, aïlladament o en concurrència amb altres subvencions, ajudes, ingressos o recursos, supere el cost de l'activitat subvencionada, ni el límit establit en les bases d'aquesta convocatòria perquè tinguen la consideració d'ajudes de minimis.  
  
Seté. Justificació i pagament de l'import de la subvenció  
1. La justificació del compliment de les activitats subvencionades, es realitzarà mitjançant l'aportació del compte justificatiu de la despesa realitzada, de conformitat amb el que es preveu en l'article 14 de les bases reguladores, i l'annex IV.  
2. La rendició del compte justificatiu s'haurà de fer abans del 10 de novembre de 2019.  
3. El compte justificatiu s'acompanyarà de la documentació indicada en l'apartat 3 de l'article 14 de les bases reguladores, de conformitat amb el model de l'annex IV. Disponible en l'enllaç https://cutt.ly/lGid57. En cas que el sol·licitant no autoritze la consulta del compliment de les obligacions tributàries autonòmiques i estatals, així com de la Seguretat Social, haurà d'aportar els documents que s'enumeren en l'annex IV, apartat C.  
4. El beneficiari haurà de complir les obligacions establides en l'article 12 de les bases reguladores d'aquestes ajudes. En el cas de les entitats locals, serà requisit previ al pagament de les subvencions concedides estar al corrent en el compliment de l'obligació de rendició dels seus comptes anuals davant la Sindicatura de Comptes o la conselleria competent, d'acord amb el que s'estableix en l'article 199 de la Llei 8/2010, de 23 de juny, de la Generalitat, de règim local de la Comunitat Valenciana.  
5. La proposta de pagament de la subvenció es farà per l'òrgan concedent, una vegada comprovat que el beneficiari es troba al corrent del compliment de les seues obligacions tributàries estatals i autonòmiques i enfront de la Seguretat Social, i que no és deutor per procediment de reintegrament de subvencions.  
  
Huité. Pla de control  
El pla de control per a la comprovació material de l'efectiva realització de l'activitat es durà a terme d'acord amb els criteris que es fixen en l'article 16 de les bases reguladores.  
  
Nové. Resolució i publicitat  
El termini màxim per a resoldre i notificar la resolució del procediment de concessió serà de sis mesos a comptar de la data de publicació de la present convocatòria. Transcorregut aquest termini sense que s'haja notificat resolució expressa, les sol·licituds es consideraran desestimades per silenci administratiu, de conformitat amb el que disposa la Llei 39/2015, d'1 d'octubre, del procediment administratiu comú de les administracions públiques.  
A l'efecte de publicitat de les subvencions, es remetrà a la Base de Dades Nacional de Subvencions informació sobre les resolucions de concessió dictades, en els termes establits en l'article 20 de la Llei 38/2003, de 17 de novembre, general de subvencions, i amb les excepcions previstes en l'apartat 8 d'aquest article. Aquesta informació serà remesa a aquests mateixos efectes a la Base de Dades Regional de Subvencions.  
  
Desé. Recursos  
La resolució de concessió de la subvenció posa fi a la via administrativa i contra aquesta podrà interposar-se recurs de reposició davant del mateix òrgan que l'haja dictada, en el termini d'un mes des de l'endemà de la seua notificació, de conformitat amb el que disposen l'article 123 i següents de la Llei 39/2015, d'1 d'octubre, del procediment administratiu comú de les administracions públiques, o interposar recurs contenciós administratiu davant del Tribunal Superior de Justícia de la Comunitat Valenciana, en el termini de dos mesos a comptar des de l'endemà de la seua notificació, d'acord amb el que estableixen els articles 10 i 46 de la Llei 29/1998, de 13 de juliol, reguladora de la jurisdicció contenciosa administrativa.  
  
Onzé. Règim normatiu aplicable  
La concessió d'aquestes subvencions s'efectuarà en règim de concurrència competitiva.  
Seran aplicables a aquesta convocatòria la Llei 1/2015, de la Generalitat, d'hisenda pública, del sector públic instrumental i de subvencions, la Llei 38/2003, de 17 de novembre, general de subvencions, el Reial decret 887/2006, de 21 de juliol, pel qual s'aprova el Reglament de la Llei general de subvencions, així com les bases reguladores d'aquesta convocatòria.  
  
València, 1 d'agost de 2019. El conseller d'Educació, Cultura i Esport: Vicent Marzà i Ibáñez.